Դժվար է ասել, թե ով հաղթեց հայ ժողովրդի համար «բախտորոշ» այդ երկարամյա պայքարում, բայց մի բան պարզ է` պարտվեց հայոց լեզուն, քանի որ լեզվաքաղաքականության ուշադրությունը կենտրոնացվեց մասնավոր հարցերի վրա, չլուծվեցին շատ ավելի կարեւոր ու հրատապ խնդիրներ, Հայաստանի եւ Սփյուռքի մտավորականների միջեւ առաջացավ լարվածության եւ փոխադարձ անհանդուրժողականության մթնոլորտ: Մինչդեռ հայոց լեզվի ուղղագրության հարցը այդպես էլ չլուծվեց. կրակը միայն անթեղվեց եւ հարմար պահին նորից ժայթքելու է: